Document ID: /fineweb-2-swissfilter-quality_10-filterrobots/filtered/02038.jsonl.gz/3495

DISCURS D'ART E LAVURATORIS
ACTUAL
Ord
la profunditad dal temp. Art grischun dal temp avant 1530
14-04 FIN 15-09-2019
En
il discurs d'art vegnan menziunads il concept da l'exposiziun ed il tractament
particular da l'architectura da la Villa Planta. Tras las fotografias da Florio
Puenter dain nus in sguard sin la lavur artistica contemporana. Nus discutain
la tscherna dals motivs fotografics e l'istorgia da l'art ritg e vegl en il
Grischun.
TRANSVERSAL. Cuntradas ord la collecziun
16-03 FIN 24-11-2019
Artistas ed artists influenzeschan cun lur preschentaziuns nossas ideas davart cuntradas. En il cabinet vegnan mussadas ovras centralas da la collecziun dal museum d'art dal Grischun. En il discurs d'art ans deditgain nus a las dumondas tge ch'è cuntrada e co ch'ella po vegnir preschentada. En il lavuratori mettain nus il focus – en las cuntradas malegiadas da nus sezs – sin il stil, sin la colur e sin la tscherna dal motiv.
PASSIUN. MALETGS DA CHATSCHA.
22-06 FIN 27-10-2019
La gronda exposiziun da giubileum è deditgada a la chatscha. En ils discurs d'art ed en ils lavuratoris respundain nus las dumondas provocadas da l'exposiziun: Tgi èn las chatschadras ed ils chatschaders e tgi vegn persequità? Co è sa midada la preschentaziun da chatscha en il decurs dal temp? La part creativa recepescha la discussiun èn moda creativa tras il gieu ed approfundescha uschia quai ch'è capità.
COLLECZIUN
CUNTRADAS
En in discurs d'art vegnan contemplads detagliadamain
maletgs da cuntradas. Tge experientschas ha l'artist fatg cun las cuntradas e
co ha el empruvà da tschiffar quellas? En l'atelier èsi pussaivel da far sez
experientschas sco pictur da cuntradas.
TGE COLUR HA IL TSCHIEL?
Dumonda
simpla: natiralmain blau! Ma èsi propi uschia? A maun da contemplaziuns da maletgs
empruvain nus da respunder questa dumonda e rimnain «colurs dal tschiel» ch'ans
dattan l'inspiraziun per in agen maletg dal tschiel en l'atelier.
L'ISTORGIA
DAL MUSEUM
Ina visita guidada ludica ed interactiva tras la Villa
Planta e l'edifizi nov avischina las scolaras ed ils scolars a l'architectura.
Tge istorgias sa zuppan davos ils edifizis? Co è la Villa Planta daventada in
museum? Co è sa midada l'architectura dal museum en il decurs dals onns? Co stattan la Villa Planta e l'edifizi nov
dals architects Barozzi/Veiga da Barcelona architectonicamain en in dialog?
LA FAMIGLIA
GIACOMETTI
Las scolaras ed ils scolars emprendan d'enconuscher la
dinastia d'artists dals Giacometti dal vitg bregagliot Stampa. Davant ils
maletgs, las sculpturas e l'artisanadi vegn sclerida l'influenza da la cuntrada
e vegni dumandà, co che quella è vegnida concepida en moda artisticamain
differenta dals artists respectivs.
TGI SUN JAU?
En il center
stat la contemplaziun da purtrets e d'autopurtrets. Partind da quai analisain
nus, co ch'ina artista u in artist exprima ses caracter e sia identitad en
in'ovra cun agid da penelladas e da colurs. Las observaziuns vegnan applitgadas
suenter en l'atelier cun far in autopurtret.
Per classas da la scola primara vegn la visita dal museum purschida sco discurs d'art u sco lavuratori. En l'exposiziun examineschan las scolaras ed ils scolars en il discurs ed en pitschnas activitads artisticas ovras, tecnicas, artistas ed artists sco er il lieu, il museum. Questas enconuschientschas pon vegnir approfundadas cGaudenz signorell. Carte de visite
24-02 – 27-05-2018un incumbensas e lavurs da project artisticas en il lavuratori che ha lieu en l'atelier dal museum.
Fixar in termin ordavant
Durada dal discurs d'art: 90 minutas
Durada dal lavuratori: 120 minutas
Custs per scolas primaras chantunalas: gratuit
Custs per scolas primaras or da chantun: discurs d'art CHF 150.00 (incl. entrada), lavuratori CHF 200.00 (incl. entrada)
PDF Urden da chasa per classas
PDF Indemnisaziun da viadi per classas
Annunzia
PDF Formular d'annunzia per classas
Infurmaziun
<email-pii>
T +41 81 257 28 72